Ghoulok

*" Életemben csak egyetlen Ghoult láttam, ez is nagy szó egy átlagos felderítőtől... Egy fa tövében ült, pallosát vállán pihentette, s fáradtan a semmibe meredt. Közelebb léptem, amire érzelemmentes arcát rám fordította.
- Szép ez a mai este.
Furcsa teremtés volt, mellette pihenő sisakja nem takarta arcát, így meg tudtam figyelni sebesülésektől forradásos hófehér képét. Semmi visszataszító sem volt benne, mégis végigfutott hátamon a hideg. Mintha csak egy élő személy lett volna.
- Szép.
Hóhoz hasonuló pofázmányát egyfajta fáradt, bágyadt mosoly töltötte el, nem tudtam mi járhat a fejében. Lassan megmozdult, s helyére illesztette a sisakját, majd pallosát kezébe fogta.
- Szép.
Súlyos fegyvere oly elemi erővel mozdult, hogy szinte éreztem a levegőt megmozdulni a közelében. Ismét rám nézett, majd fáradtan megszólalt.
- Le fogtok vadászni, ha a világvégéig is rohanok?
- Le, isten kezében a kegyelem, amíg hamis hüvelyben szorul a lelked, üdvösséget nem nyerhetsz.
Kardját ide-oda igazítva a megjegyzést mérlegelte, majd nekem rontott, s vágását két tőrömmel a kézben próbáltam kivédeni. Hegyomlásnyi erejével nem bírhattam, a mögöttem lévő fának repültem, s fejem beütve elájultam. Másnap a delelő égitest sugaraira ébredtem, ott térdelt előttem a Ghoul, önnön kardjába beledőlve, megkönnyebbült mosollyal az arcán. Pokol se tudja mi járhatott a fejében... De rohadt szép este volt, az már biztos. "*

Ciel von Eisenschnittel

## K**inézet, Testfelépítés**

Kinézetük teljesen hasonul ahhoz, amiből létrehozták őket. A többi élőholthoz képest sokkal kevésbé romlott a küllemük, igaz bőrük hófehér, s sebeik helyén szürkés forradások pihennek, mégis csak közelről lehetne eldönteni, hogy halottak. Szaguk nincs, inkább olyan mintha állandóan fagyos környezetben lennének, s valóban, tapintásuk mintha csak jég lenne. Bőrük ellenálló a sebesüléseknek, olyan mintha kemény réteg borítaná azt. ( Sérüléseik azonnal gyógyulni kezdenek, s akár leszakadt tagokat is képesek visszailleszteni)  Roppant erősek, annak ellenére, hogy testméretük ezt néha jól rejti. Ők a tökéletes élőholtak, ugyanis egy Ghoul akár képes lehet felismerhetetlenül végigsétálni egy városon, feltéve, hogy páncélt vagy csuklyát visel, s nincs a közelben egy Templomi.

## **Életkor, Fejlődés, Szaporodás**

Képesek tanulni saját hibáikból, így fejlődni is tudnak, de eredeti formájukon módosítani nem képesek.

## **Jellem, Viselkedés, Harcászat, Élőhely**

Jellemük sokoldalú, attól függően, hogy kiből hozták őket létre, és hogyan lettek befolyásolva. Egy hatalmas hősi lovagból létrehozott Ghoul természetéből fakadóan jó szándékú és pozitív személy. Éppen emiatt törlik minden emléküket a Nekromágusok, így minden friss teremtmény kicsit olyan mint egy gyermek: Rettenetesen okos, tombol benne a tudásszomj, s minél több információt kíván magába szívni, amivel megismerheti a világot. Ha jól vannak tanítva és előkészítve, nem fognak mestereik ellen fordulni, ám amennyiben faultis a folyamat, előbb utóbb eredeti énükre találnak, s folytatnák félbehagyott életüket, melyet gyakran úgy tesznek, hogy megölik a Mágust. Mértéktelenül erősek, nagyszerű mágusok vagy harcosok, esetleg mindkettő, egyetlen Ghoul képes lehet felszámolni egy kisebb seregnyi emberrel, s kiforratlan hősök sokaságával.

## **Társadalom**

Túlzottan kevesen vannak társadalmak létrehozásához.

## **Képességek, Erők**

Használják minden előző életükben összeszedett képességüket, s pont emiatt különböznek oly nagyon egymástól. Idővel képesek lehetnek megtanulni a Nekromágia használatát maguk is.

## **Veszélyesség**

A lehető legveszélyesebbek, annak ellenére, hogy nem mindegyikük vérszomjas.

## **Ok a vadászatra**

Az egyház tűzzel vassal írtja őket, ugyanis létezésük még jobban ellentmond a tanoknak, mint bármely másik élőholté. Nagyon magas pénzjutalom üti egy Ghoul gyilkosának mancsát!